open-index/open-wikipedia-markdown huggingface dataset:
বৌ-ঠাকুরাণীর হাট

**বৌ-ঠাকুরাণীর হাট** হল রবীন্দ্রনাথ ঠাকুর কর্তৃক রচিত একটি বাংলা উপন্যাস। এটি ১৮৮৩ সালে প্রকাশিত হয়। রচনার দিক থেকে "করুণা" পূর্ববর্তী হলেও "বৌ-ঠাকুরাণীর হাট" উপন্যাসটি প্রথম গ্রন্থাকারে প্রকাশ পায়। তিনি এই উপন্যাসকে কেন্দ্র করেই রচনা করেন "প্রায়চিত্ত" (১৯০৯) নাটকটি। ১৯২৯ সালে নাটকটি  ভেঙে পুুুুনরায় রচনা করেন "পরিত্রাণ" নাটক।

## উৎসর্গীকরণ
রবীন্দ্রনাথ তাঁর দিদি সৌদামিনী দেবীকে "বৌ-ঠাকুরাণীর হাট" উপন্যাসটি উৎসর্গ করেন।

## ইতিহাস
গবেষকদের মতে, যশোরের রাজা প্রতাপাদিত্যের ছেলে উদয়াদিত্যের সঙ্গে বিয়ে হয় শ্রীপুরের জমিদার সারদা রঞ্জন পালের কন্যা সুরমা রানী পালের।  প্রতাপাদিত্য ছিলেন  অত্যন্ত প্রভাবশালী রাজা, উদয়াদিত্য ছিলেন তাঁর তুলনায় উদার মনের মানুষ। এ নিয়ে দু'জনের মধ্যে সম্পর্কের দূরত্ব সৃষ্টি হয়। এর প্রভাব পড়ে বিভার সংসারে।  এই কাহিনীকে উপজীব্য করে রবীন্দ্রনাথ রচনা করেন "বৌ-ঠাকুরাণীর হাট" নামক উপন্যাস।

## চলচ্চিত্র নির্মাণ
রবীন্দ্রনাথের "বৌ-ঠাকুরাণীর হাট" উপন্যাস অবলম্বনে নির্মিত–

* বউ ঠাকুরাণীর হাট, ১৯৫৩ ভারতীয় বাংলা চলচ্চিত্র

## তথ্যসূত্র


## বহিঃসংযোগ

* rabindra-rachanabali.nltr.org

বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয় উপন্যাস
বিষয়শ্রেণী:রবীন্দ্রনাথ ঠাকুরের উপন্যাস
বিষয়শ্রেণী:বাংলা ভাষার ভারতীয় উপন্যাস
পুরকুইল

**পুরকুইল** বাংলাদেশের পূর্ব-মধ্যাঞ্চলের একটি গ্রাম। এটি চট্টগ্রাম বিভাগের ব্রাহ্মণবাড়িয়া জেলার কসবা উপজেলার মেহারী ইউনিয়নের অন্তর্ভুক্ত।

## জনউপাত্ত
২০১১ সালের আদমশুমারি অনুযায়ী পুরকুইল গ্রামের মোট জনসংখ্যা ৬৫০ জন। গ্রামের সকলেই ইসলাম ধর্মাবলম্বী।

## ভৌগোলিক অবস্থান
পুরকুইল গ্রামের নিকট দিয়ে রাজার খাল নামে একটি খাল প্রবাহিত হয়।

### সীমানা
এই গ্রামের পূর্ব দিকে মেহারী ইউনিয়ন ভুক্ত খেওড়া গ্রাম, পশ্চিমে ঈশান নগর গ্রাম, উত্তরে যমুনা গ্রাম এবং দক্ষিণ দিকে বাহার আটা ও চৌবেপুর গ্রাম অবস্থিত।

## শিক্ষা ও সংস্কৃতি
alt=পুরকুইল মাদরাসা|থাম্ব|পুরকুইল গাউছিয়া হাবিবিয়া কামিল মাদরাসা
গ্রামে পুরকুইল গাউছিয়া হাবিবিয়া দরবার শরিফের তত্ত্ববধানে পরিচালিত “পুরকুইল গাউছিয়া হাবিবিয়া কামিল মাদরাসা” নামক একটি কামিল মাদ্রাসা রয়েছে। এছাড়াও দুটি হাফিজিয়া মাদ্রাসা ও সংযুক্ত এতিমখানা রয়েছে।

পুরকুইল গ্রামে মুসলমান সম্প্রদায়ের জন্য তিনটি মসজিদ ও দুইটি ঈদগাহ রয়েছে। মাদ্রাসা প্রাঙ্গণে একটি কবরস্থানসহ মোট ৩টি কবরস্থান রয়েছে। এছাড়া গ্রামে একটি বাজারও রয়েছে।

## তথ্যসূত্র

বিষয়শ্রেণী:ব্রাহ্মণবাড়িয়া জেলার গ্রাম
বিষয়শ্রেণী:কসবা উপজেলা
বিষয়শ্রেণী:বাংলাদেশের গ্রাম
বৃহন্নলা (উপন্যাস)

**বৃহন্নলা** বাংলাদেশের বিখ্যাত কথাসাহিত্যিক হুমায়ুন আহমেদ এর লেখা মিসির আলি সিরিজের একটি উপন্যাস। এটি ১৯৮৯ সালের আগস্ট মাসে প্রথম প্রকাশিত হয়। এই উপন্যাসে মিসির আলি লেখকের কাছে শোনা অতিপ্রাকৃত এক ঘটনার রহস্য উন্মোচনের চেষ্টা করেন।

## কাহিনী সারসংক্ষেপ
লেখকের মামাতো ভাইয়ের বিয়ে দিয়ে উপন্যাসের শুরু। কিন্তু পরবর্তীতে বিয়ের কনে পালিয়ে যাওয়ায় বিয়ের সমস্ত আয়োজন ভেস্তে যায়। বরযাত্রীর সংখ্যা অনেক বেশি হওয়ায় স্থানীয় গ্রামবাসীদের বাড়িতে তারা আশ্রয় নেয়। এসময় লেখক গ্রামের শেষ প্রান্তের সুধাকান্তবাবুর বাড়িতে রাত্রিযাপন করতে যান। সাধু সন্ন্যাসীর মতো দেখতে সুধাকান্তবাবু লেখককে বাড়িতে নিয়ে গিয়ে এক ভূতের গল্প শোনালেন। গল্পটা মোটামুটি এ রকম: সুধাকান্তবাবুর সাথে অনেক আগে এক মেয়ের বিবাহ ঠিক হয়। কিন্তু ভাগ্যের নির্মম পরিহাসে মেয়েটি সাপের কামড়ে মারা যায়। যার ফলে সুধাকান্তবাবুর মধ্যে এক তীব্র বৈরাগ্যের জন্ম হয়। তিনি সরাজীবন বিবাহ থেকে নিজেকে সরিয়ে রাখেন। কিন্তু হঠাৎ বাড়ির সামনের ঝোপে এক গভীর রাতে তিনি এক কিশোরীর লাশ আবিষ্কার করেন। তার মনে হয় কিশোরীর মুখটা তার সাথে যার বিবাহ হওয়ার কথা ছিল, ঠিক তার মুখের মতো। তিনি ভাবেন লাশটা ঝোপে ফেলে রাখলে শিয়াল কুকুরে দাঁত বসাতে পারে। তাই তিনি লাশটি তার ঘরে নিয়ে আসেন। আর এরপর থেকেই প্রতি রাতে তার সাথে ঘটতে থাকে অতিপ্রাকৃত কিছু ঘটনা। যেমন বাসার চারপাশে মাঝরাতে কারো হাঁটার শব্দ পাওয়া যায়। বাইরে কোথাও বাতাস না থাকলেও তার বাড়ির চালে যেন ঝড় শুরু হয়। লেখক নিজেও ঐ বাড়িতে রাতে থাকা অবস্থাতে একইরকম অভিজ্ঞতা অর্জন করেন। লেখকের মতে এটির একমাত্র ব্যাখ্যা হতে পারে,পৃথিবীতে ভূত আছে। কিন্তু তার মনের একটি অংশ এতে সায় দেয় না। তাই ঘটনাটি তিনি মিসির আলিকে জানান। মিসির আলি তার যুক্তিবাদী মানসিকতা দিয়ে রহস্যটি সমাধানের চেষ্টায় নিয়োজিত হন।

## প্রকাশনার ইতিহাস
১৯৮৯ সালের আগস্ট মাসে প্রতীক প্রকাশনা সংস্থা থেকে প্রথম প্রকাশিত হয়।   বইটির প্রচ্ছদ ওলন্দাজ শিল্পী আর্নলফ রেইনার-এর তৈলচিত্র অবলম্বনে তৈরি করা হয়েছে।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ
*

বিষয়শ্রেণী:১৯৮৯-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:মিসির আলি সংক্রান্ত উপন্যাস
বিষয়শ্রেণী:প্রতীক প্রকাশনা সংস্থার বই
ফারুক হামিদ

**ফারুক হামিদ** (; জন্ম: ৩ মার্চ, ১৯৪৫) তৎকালীন ব্রিটিশ ভারতের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৬১-৬২ মৌসুম থেকে ১৯৬৯-৭০ মৌসুম পর্যন্ত ফারুক হামিদের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী বোলার ছিলেন ফারুক হামিদ। ১৯৬১-৬২ মৌসুমে প্রথম-শ্রেণীর ক্রিকেটে অভিষেক ঘটে তার। 
১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন।

১৯৬৪-৬৫ মৌসুমে ওয়েলিংটনের বিপক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান দাঁড় করান। অপরিবর্তিত অবস্থায় বোলিং করে ৭/১৬ পান ও ওয়েলিংটনকে ৫৩ রানে গুটিয়ে দিতে প্রভূতঃ ভূমিকা রাখেন। ১৯৬৭-৬৮ মৌসুমে পিআইএ’র সদস্যরূপে পেশাওয়ারের বিপক্ষে খেলায় ৫/৩০ ও ৫/২০ পান।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারুক হামিদ। ৪ ডিসেম্বর, ১৯৬৪ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। এ সফরেই মেলবোর্নে তিনি তার একমাত্র টেস্টে অংশ নেন। একই টেস্টে অভিষেক ঘটা ইয়ান চ্যাপেলের একমাত্র উইকেট দখল করেন তিনি।

আন্তর্জাতিক ক্রিকেট থেকে উপেক্ষিত হলেও ১৯৬৯-৭০ মৌসুম পর্যন্ত পাকিস্তানে প্রথম-শ্রেণীর ক্রিকেট খেলা চালিয়ে যেতে থাকেন তিনি।

## ব্যক্তিগত জীবন
তার চাচাতো ভাই খালিদ আজিজও পাকিস্তানে প্রথম-শ্রেণীর ক্রিকেটে অংশগ্রহণ করেছিলেন। তার বোন তাহিরা হামিদ ১৯৭৮ সালে পাকিস্তান মহিলা ক্রিকেট সংস্থা গঠনে ভূমিকা রাখেন ও প্রতিষ্ঠাকালীন সম্পাদকের দায়িত্ব পালন করেন।

## তথ্যসূত্র

## আরও দেখুন
* আরিফ বাট
* আগা সাদাত আলী
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান ঈগলেটসের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার
বিষয়শ্রেণী:মধ্য অঞ্চলের (পাকিস্তান) ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:লাহোর এ-এর ক্রিকেটার
বিষয়শ্রেণী:লাহোর গ্রীনসের ক্রিকেটার
বিষয়শ্রেণী:লাহোর থেকে আগত ক্রিকেটার
মেসিয়ার ২৮

**মেসিয়ের ২৮** বা **এম** **২৮** যা **এনজিসি ৬৬২৬** নামেও পরিচিত, ধনু নক্ষত্রমণ্ডলের একটি বর্তুলাকার স্তবক। এটি ফরাসি জ্যোতির্বিদ চার্লস মেসিয়ার ১৭৬৪ সালের ২৭ জুলাই আবিষ্কার করেছিলেন।  তিনি সংক্ষিপ্তভাবে এটিকে "নক্ষত্রহীন একটি নীহারিকা... গোলাকার, 3½-ফুট টেলিস্কোপে দেখতে অসুবিধা; ডায়াম ২′ হিসাবে সংক্ষেপে বর্ণনা করেছিলেন।" শেষের ২′ দুই আর্কিমিনিট কোণকে নির্দেশ করে।

আকাশে এর অবস্থান তৃতীয় মাত্রার তারকা কাউস বোরিয়ালিসের উত্তর-পশ্চিমে এক ডিগ্রি কম। এই স্তবকটি একজোড়া দূরবীণে একটি আড়ম্বরপূর্ণ প্যাচ হিসাবে খুব ক্ষীণভাবে দৃশ্যমান এবং  অ্যাপারচারের একটি ছোট টেলিস্কোপে খুব সহজেই ১১.২ আর্কমিনিট  বিস্তৃত নীহারিকা হিসাবে দেখতে পাওয়া যায় ।  এ মূলটি দৃশ্যমান হয়ে ওঠে এবং চারপাশে কয়েকটি স্বতন্ত্র তারকাদের খুজে পাওয়া যা। বড় টেলিস্কোপগুলিতে বৃহত্তর রেজোলিউশন পাওয়া যায় এবং একটি  টেলিস্কোপের মাধ্যমে ২′ কোর প্রকাশিত হয়।

এম ২৮ পৃথিবী থেকে প্রায় ১৭,৯০০ আলোক-বছর দূরে অবস্থিত।  এটির ভর সূর্যের ভরের ৫৫১,০০০  গুণ এবং ১২ বিলিয়ন বছর পুরানো।  ১৮ টি আরআর লাইরা টাইপের বিষমতারা এই ক্লাস্টারে লক্ষ্য করা গেছে। .১৯৮৬ সালে এম ২৮ প্রথম গ্লোবুলার ক্লাস্টারে পরিণত হয়েছিল যেখানে জোড্রেল ব্যাংক অবজারভেটরিতে লাভেল টেলিস্কোপের মাধ্যমে একটি মিলিসেকেন্ড পালসার পিএসআর বি১৮২১-২৪ আবিষ্কৃত হয়েছিল।  গ্রীন ব্যাংক অবজারভেটরির গ্রিন ব্যাঙ্ক টেলিস্কোপের মাধ্যমে ঐ ক্লাস্টারে মোট ১১ টি অতিরিক্ত মিলিসেকেন্ড পালসার শনাক্ত করা হয়েছে। ২০১১ সালের হিসাব অনুযায়ী এটি টারজান 5 এবং ৪৭ টুকানির পরে পালসারের জনসংখ্যার দিক থেকে তৃতীয় স্থানে রয়েছে।

## গ্যালারী

চিত্র:Nebulous, but no nebula Messier 28.jpg|হাবল টেলিস্কোপে মেসিয়ার ২৮ 
চিত্র:Messier 28 Hubble WikiSky.jpg|হাবল স্পেস টেলিস্কোপ দ্বারা নেওয়া এম ২৮ এর ২.৫' ভিউ।
চিত্র:Messier28.jpg|2MASS এ মেসিয়ার 28; প্রশস্ত কোণ
চিত্র:M28map.png|মানচিত্রে এম ২৮ এর অবস্থান দেখাচ্ছে (রবার্তো মুরা)


## তথ্যসূত্র

## বহিঃসংযোগ

* সেডস মেসিয়ার পাতায় গ্লোবুলার ক্লাস্টার এম২৮
* মেসিয়ার ২৮, গ্যালাকটিক গ্লোবুলার ক্লাস্টার ডেটাবেস

বিষয়শ্রেণী:মেসিয়ার বস্তু
বিষয়শ্রেণী:এনজিসি বস্তু
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:ধনু (নক্ষত্রমন্ডল)
বিষয়শ্রেণী:বর্তুলাকার স্তবক
ভিয়েতনামে সমকামীদের অধিকার

দক্ষিণ-পূর্ব এশিয়ার দেশ ভিয়েতনাম একটি সমাজতন্ত্রবাদী দেশ এবং এদেশটিতে একসময় হো চি মিনের মত সমাজতন্ত্রবাদী বিপ্নবী নেতাদের শাসন লক্ষ্য করা গেছে। মানুষের প্রেম ভালোবাসা, পারস্পরিক শ্রদ্ধাবোধ এবং যৌনতার ক্ষেত্রে ভিয়েতনামীয় সমাজ সবসময়ই প্রতিবেশী দেশ থাইল্যান্ড, মালয়েশিয়া এবং সিঙ্গাপুরের চেয়ে অনেক উদারতাবাদী এবং নম্র। সরকারীভাবে কখনোই কোনো ধরনের সম্মতিমূলক প্রেম বা যৌনতা নিষেধাজ্ঞার কবলে ভিয়েতনাম কখনোই পড়েনি। বিদ্যালয়, মহাবিদ্যালয়, বিশ্ববিদ্যালয় সহ সমাজের সব জায়গাতেই প্রেম-ভালোবাসার পদচারণা চলে। যদিও সমাজে সমকামী যুগলদের ক্ষেত্রে বিয়ে করার মত স্বাধীনতা নেই কারণ রাষ্ট্রীয় আইনে বিয়ে শুধু নারী এবং পুরুষের মধ্যেই হয়। তবে সামাজিকভাবে বিয়ে ছাড়াই একত্রবাসের মত পশ্চিমা ব্যবস্থা রয়েছে সব ধরনের যুগলদের ক্ষেত্রে।

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:ভিয়েতনাম
রিচা মুখোপাধ্যায়

**রিচা মুখোপাধ্যায়** (জন্ম: ২ জুলাই ১৯৯৬) একজন ভারতীয় টেলিভিশন অভিনেত্রী। তিনি অ্যান্ডটিভির ধারাবাহিক *বেগুসরাই*-এ গুড্ডি ঠাকুর এবং স্টার প্লাসের ধারাবাহিক *মেরে আঙনে মে*-তে আরতি চরিত্রে অভিনয়ের জন্য অধিক পরিচিত।

## কর্মজীবন
রিচা ২০০২ সালে স্টার প্লাসের ধারাবাহিক *কুমকুম - এক পেয়ার সা বন্ধন*-এ কিশোরী কুমকুমের চরিত্রে অভিনয়ের মাধ্যমে শিশুশিল্পী হিসাবে টেলিভিশনে আত্মপ্রকাশ করেছিলেন।

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯৬-এ জন্ম
ভালুকা পাইলট উচ্চ বিদ্যালয়

থাম্ব
**ভালুকা পাইলট উচ্চ বিদ্যালয়** ময়মনসিংহ জেলার ভালুকা উপজেলায় অবস্থিত বালকদের একটি বিদ্যালয়। বিদ্যালয়টি ১৯৪৮ সালে তৎকালীন একজন সমাজসেবক মোঃ আফতাব উদ্দিন চৌধুরী দ্বারা প্রতিষ্ঠিত হয়েছিল। এই বিদ্যালয়টি ময়মনসিংহ জেলার অন্যতম প্রাচীন একটি বিদ্যালয়। তৎকালীন সময়ে এটি ছিল বৃহত্তর ভালুকা থানার একমাত্র বিখ্যাত বিদ্যালয়। এটি ঢাকাময়মনসিংহ মহাসড়কের পার্শ্বে ভালুুুুকা থানার কেন্দ্রস্থলে অবস্থিত। বিদ্যালয়টিতে একটি দীর্ঘ এল-আকৃতির ভবন এবং দুটি একতলা ভবন রয়েছে। খেলাধুলাসহ বিদ্যালয় ও স্থানীয় অঞ্চলের বিভিন্ন কার্যক্রমে ব্যবহারের জন্য বিদ্যালয় ভবনের ঠিক সামনে একটি বড় গোলাকার মাঠ রয়েছে।

## বিদ্যালয় ছাত্রাবাস
বর্তমানে বিদ্যালয়টিতে ছাত্রাবাস সুবিধা নেই। তবে, বিদ্যালয়টির প্রতিষ্ঠাকালীন সময়ে বিদ্যালয় প্রাঙ্গণের পশ্চিম অংশে একটি ছাত্রাবাস ছিল।

## মিলনায়তন
শিক্ষকদের সাধারণ কক্ষের ঠিক পাশেই একটি দীর্ঘ হলঘর রয়েছে। বিদ্যালয় কার্যক্রম অনুষ্ঠিত হওয়ার পাশাপাশি বিদ্যালয় কর্তৃপক্ষের অনুমতি সাপেক্ষে এখানে স্থানীয় সম্মেলনও অনুষ্ঠিত হয়ে থাকে।

## বিদ্যালয় কোড
EIIN: ১১১২৮০

## তথ্যসূত্র

বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভালুকা উপজেলা
যুক্ত প্রদেশ (ব্রিটিশ ভারত)

**ব্রিটিশ ভারতের সংযুক্ত প্রদেশ** যা **সংযুক্ত প্রদেশ** নামে বেশি পরিচিত, হল ব্রিটিশ ভারতের একটি প্রদেশ। *আগ্রা ও ওউধের সংযুক্ত প্রদেশ*-এর নাম পরিবর্তন হয়ে ১৯২১ সালের ৩ জানুয়ারি এটি গঠিত হয়। এটি বর্তমান ভারতের উত্তর প্রদেশ এবং উত্তরাখণ্ড রাজ্যগুলির সম্মিলিত অঞ্চলগুলির সাথে সম্পর্কিত। ১৯৩৭ সালের ১ এপ্রিল যুক্তপ্রদেশ নামকরণ করা হলে এটির অস্তিত্ব বিলুপ্ত হয়ে যায়। ১৯২১ সালের কিছু পরে লখনউ এর রাজধানী হয়ে ওঠে।   

## প্রশাসনিক বিভাগ
ব্রিটিশ ভারতের সংযুক্ত প্রদেশগুলিতে ৪৮টি জেলাসহ ৯টি বিভাগ অন্তর্ভুক্ত ছিল। 
* মীরাট বিভাগ
** মীরাট জেলা
** ডেরা দুন জেলা
** সাহারানপুর জেলা
** মোজাফফরনগর জেলা
** বুলান্দশহর জেলা
** আলীগড় জেলা
* আগ্রা বিভাগ
** মুত্রা জেলা (মথুরা)
** আগ্রা জেলা
** ফারুকাবাদ জেলা
** মাইনপুরী জেলা
** ইটাওয়াহ জেলা
** এটা জেলা
* রোহিলখণ্ড বিভাগ
** বিজনর জেলা (বিজনোর)
** মোরাদাবাদ জেলা
** বুদুন জেলা
** বরেলি জেলা
** শাহজাহানপুর জেলা
** পিলিভিট জেলা
* এলাহাবাদ বিভাগ
** কাওনপুর জেলা (কানপুর)
** ফতেহপুর জেলা
** বান্দা জেলা
** এলাহাবাদ জেলা
** হামিরপুর জেলা
** ঝাঁসি জেলা
** জালাউন জেলা
* বেনারস বিভাগ
** মির্জাপুর জেলা
** বেনারস জেলা
** জৌনপুর জেলা
** গাজীপুর জেলা
** বালিয়া জেলা
* গোরক্ষপুর বিভাগ
** আজমগড় জেলা
** গোরক্ষপুর জেলা
** বাস্টি জেলা
* কুমুনা বিভাগ
** আলমোড়া জেলা
** নাইনী তাল জেলা
** গড়ওয়াল জেলা
* লখনউ বিভাগ
** লখনৌ জেলা
** উনাও জেলা (উন্নাও)
** রায়ে বরেলি জেলা
** হারডোই জেলা
** সীতাপুর জেলা
** খেরি জেলা
* ফৈজাবাদ বিভাগ
** ফৈজাবাদ জেলা
** বহরাঞ্চ জেলা
** গন্ডা জেলা
** সুলতানপুর জেলা
** বড় বঙ্কি জেলা
** পারতাবগড় জেলা

### দেশীয় রাজ্য
* রামপুর রাজ্য 
* তেহরি-গড়ওয়াল রাজ্য

## দ্বৈত-শাসন (১৯২০-৩৭)
ভারত সরকার আইন ১৯১৯ যুক্ত প্রদেশের প্রাদেশিক আইন পরিষদকে আরও সম্প্রসারিত করে ১২৩টি আসনে বর্ধিত করে, যাতে আরও নির্বাচিত ভারতীয় সদস্য আইন পরিষদে অন্তর্ভুক্ত হতে পারে। এই সংস্কারের মাধ্যমে দ্বৈত-শাসন নীতি প্রবর্তন হয়, এতে কৃষিক্ষেত্র, স্বাস্থ্য, শিক্ষা এবং স্থানীয় সরকারএর কিছু নির্দিষ্ট দায়িত্ব, নির্বাচিত মন্ত্রীদের কাছে স্থানান্তরিত করা হয়। তবে অর্থ, পুলিশ এবং সেচের মতো গুরুত্বপূর্ণ দপ্তরগুলি গভর্নরের নির্বাহী পরিষদের সদস্যদের কাছে সংরক্ষিত ছিল। যুক্ত প্রদেশের বিশিষ্ট সদস্য ও মন্ত্রীদের মধ্যে কয়েকজন ছিলেন: মোহাম্মদ আলী মোহাম্মদ খান (স্বরাষ্ট্র সদস্য), সিওয়াই চিন্তামণি (শিক্ষা ও শিল্পমন্ত্রী) এবং জগৎ নারায়ণ মুল্লা  (স্থানীয় স্বরাষ্ট্র সরকার)।

## আরো দেখুন
* ব্রিটিশ ভারতের যুক্ত প্রদেশের গভর্নরদের তালিকা

## তথ্যসূত্র

বিষয়শ্রেণী:ব্রিটিশ ভারতের প্রদেশ
বিষয়শ্রেণী:উত্তর প্রদেশে ব্রিটিশ প্রশাসন
বিষয়শ্রেণী:১৯২১-এ ব্রিটিশ ভারতে প্রতিষ্ঠিত
এম ইকবাল আর্সলান

**এম ইকবাল আর্সলান** একজন বাংলাদেশী চিকিৎসক, শিক্ষক ও সংগঠক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের সাবেক সভাপতি ও মৌলিক বিজ্ঞান অনুষদের সাবেক ডিন। ২০১৫ সাল থেকে ২০২২ সাল পর্যন্ত আর্সলান স্বাধীনতা চিকিৎসক পরিষদের (স্বাচিপ) সভাপতির দায়িত্বপালন করেছেন।

## শিক্ষা
তিনি ঢাকা মেডিকেল কলেজ থেকে এমবিবিএস ডিগ্রি লাভ করেন। অতঃঃপর প্রাণরসায়নে এম ফিল অর্জন করেন।

## কর্ম
আর্সলান বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের চেয়ারম্যান ও একই বিশ্ববিদ্যালয়ের মৌলিক বিজ্ঞান অনুষদের ডীনের দায়িত্বপালন করেন। ২০১৮ সালে তিনি অধ্যাপনা থেকে অবসরগ্রহণ করেন।

## সংগঠন
আর্সলান ২০০৩ সালে স্বাধীনতা চিকিৎসক পরিষদের মহাসচিবের দায়িত্বলাভ করেন। তিনি ২০১৫ সালে একই সংগঠনের সভাপতির দায়িত্বলাভ করেন। তিনি ২০১২ সালে বাংলাদেশ মেডিক্যাল এসোসিয়েশন (বিএমএ)র মহাসচিব নির্বাচিত হন।

## তথ্যসূত্র

বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
সামৎসে জেলা

**সামৎসে জেলা** ভুটানের ২০টি জেলার একটি। পূর্বে এটি পারো প্রদেশের অংশ ছিল। সামৎসে ঐতিহাসিকভাবে সুপরিচিত ছিলেন গুরুং কাজী পরিবারের জন্য যিনি ১৯০০ এর দশকের গোড়ার দিকে থেকে ১৯৬০ এর দশক পর্যন্ত এই অঞ্চল শাসন করেছিলেন।

## ইতিহাস
ঐতিহাসিকভাবে, সমৎসে খুব কম জনবহুল ছিল যেহেতু পর্বতে বাসকারী ভুটানিরা নিম্নাঞ্চলীয় জেলাকে গ্রীষ্মমণ্ডলীয় রোগে আক্রান্ত বলে বিবেচনা করেছিল। ২০শ শতাব্দীর প্রথম দিকে এ জেলা নেপালি মানুষের একটি বড় প্রবাহের সম্মুখীন হয়, যাদের বন পরিষ্কার কাজে সাহায্যের জন্য আমন্ত্রণ জানানো হয়েছিল। সামগ্রিকভাবে সামৎসে জেলায় জনসংখ্যা সম্প্রতি বৃদ্ধি পেয়েছে এবং কুউনসেলের প্রতিবেদন অনুযায়ী জেলায় বসবাসের জন্য ঘরের ঘাটতি রয়েছে।

সামৎসে জেলা লোফ (দোয়া) জাতির আবাসস্থল, এখানে প্রায় ২৫০০ লোকের একটি ছোট গোষ্ঠী রয়েছে। ভুটানিরা তাদের আদিবাসী বলে বিশ্বাস করে, যারা উত্তর থেকে তিব্বতী অভিবাসনের পূর্বাভাস দিয়েছিল। লোফ জাতির লোকেরা সর্বপ্রানবাদ ধর্মে বিশ্বাসী এবং তাদের মাঝে ক্রস কাজিন বিয়ে প্রচলিত আছে। তাদের সমাধি রীতিনীতি অন্যন্য।

সামৎসে ঐতিহাসিকভাবে সুপরিচিত ছিলেন গুরুং কাজী পরিবারের জন্য যিনি ১৯০০ এর দশকের গোড়ার দিকে থেকে ১৯৬০ এর দশক পর্যন্ত এই অঞ্চল শাসন করেছিলেন।

## ভূগোল
সামৎসে জেলার আয়তন ১৫০০ বর্গকিলোমিটার, যা সিঙ্গাপুরের চেয়ে সামান্য ছোট। এটি দক্ষিণ ও পশ্চিমে ভারতের সিকিম ও পশ্চিমবঙ্গ রাজ্যের সাথে আন্তর্জাতিক সীমানা ভাগ করেছে এবং হা ও চুখা জেলার সাথে অভ্যন্তরীণ সীমানা ভাগ করেছে।

## আরও দেখুন
* ভুটানের জেলা
* পারো প্রদেশ

## তথ্যসূত্র

বিষয়শ্রেণী:ভুটানের জেলা
স্বাধীনতা চিকিৎসক পরিষদ

**স্বাধীনতা চিকিৎসক পরিষদ** **(স্বাচিপ)** বাংলাদেশ আওয়ামী লীগ সমর্থক চিকিৎসকদের সংগঠন। এর বর্তমান সভাপতি জামাল উদ্দিন চৌধুরী ও মহাসচিব কামরুল হাসান মিলন।

## ইতিহাস
১৯৯৩ সালের ২৪ ডিসেম্বর স্বাচিপ গঠিত হয়। স্বাচিপের প্রতিষ্ঠাকালে অধ্যাপক এম এ কাদেরী সভাপতি ও মোস্তফা জালাল মহিউদ্দিন সাধারণ সম্পাদক হিসেবে দায়িত্ব লাভ করেন। ২০০৩ সালের কেন্দ্রীয় সম্মেলনে অধ্যাপক আ ফ ম রুহুল হক সভাপতি ও অধ্যাপক এম ইকবাল আর্সলান মহাসচিব নির্বাচিত হন। ২০১৫ সালে ১৩ নভেম্বর তৎকালীন প্রধানমন্ত্রী শেখ হাসিনার উপস্থিতিতে স্বাচিপের চতুর্থ জাতীয়  সম্মেলন অনুষ্ঠিত হয়। শেখ হাসিনা সম্মেলনে কমিটির ভার স্বাচিপের নেতৃবৃন্দের ওপর ছেড়ে দেন। পরবর্তীতে এম ইকবাল আর্সলান সভাপতি ও এম এ আজিজ মহাসচিব নির্বাচিত হন।

## সাংগঠনিক কাঠামো
সম্মেলনের মাধ্যমে স্বাচিপের কেন্দ্রীয় কমিটি নির্বাচিত হয়। স্বাচিপের গঠনতন্ত্র অনুযায়ী প্রতি দুই বছরে একবার সম্মেলন অনুষ্ঠিত হওয়ার বিধান আছে। তবে সূচনাকাল থেকে ২০১৫ সাল পর্যন্ত মাত্র চারটি সম্মেলন অনুষ্ঠিত হয়। সভাপতি ও মহাসচিব সহ অন্যান্য গুরুত্বপূর্ণ পদে সরাসরি নির্বাচনের সুযোগ আছে। ২০১৫ সালের ১৯ অক্টোবর কেন্দ্রীয় কমিটির সদস্য সংখ্যা ১০১ থেকে বাড়িয়ে ১৫১ করা হয়। এছাড়া স্বাচিপের বিভিন্ন আঞ্চলিক শাখা রয়েছে।

## তথ্যসূত্র

বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:বাংলাদেশ আওয়ামী লীগ
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের রাজনৈতিক দলের চিকিৎসক শাখা
গভর্নমেন্ট প্রিন্টিং প্রেস

**গভর্নমেন্ট প্রিন্টিং প্রেস** বাংলাদেশ সরকারের মালিকানাধীন একটি প্রাতিষ্ঠানিক ছাপাখানা।

## ইতিহাস
গভর্নমেন্ট প্রিন্টিং প্রেস তৎকালীন পূর্ব পাকিস্তান সরকার কর্তৃক ১৯৫৩ সালে "সেন্ট্রাল প্রেস" নামে প্রতিষ্ঠিত হয়েছিল। এটি শিল্প মন্ত্রণালয়ের অধীন একটি বিভাগ হিসাবে তৈরি করা হয়েছিল। এটি প্রিন্টিং কর্পোরেশন অব পাকিস্তান প্রেস, ঢাকা ব্রাঞ্চ নামে পরিচালিত হত। ১৯৭১ সালে বাংলাদেশের স্বাধীনতার পরে এটি সরকারি ছাপাখানায় পরিণত হয়। বাংলাদেশের তৃতীয় বিভাগ ফুটবল লিগে প্রেসের একটি ফুটবল দল রয়েছে।

২০১০ সালের ১০ জুলাই রংপুরে শিক্ষক নিয়োগের প্রশ্নপত্র ফাঁসের জন্য সরকারি প্রিন্টিং প্রেসের এক কর্মী এবং বাংলাদেশ গভর্নমেন্ট প্রেসের অপর একজনকে গ্রেপ্তার করা হয়েছিল। এই প্রশ্ন ফাঁসের কেলেঙ্কারিটি তদন্ত করেছিল বাংলাদেশ পুলিশের বিশেষ শাখা।

## তথ্যসূত্র

বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭১-এ প্রতিষ্ঠিত সরকারি সংস্থা
বিষয়শ্রেণী:১৯৭১-এ প্রতিষ্ঠিত বাংলাদেশী কোম্পানি
জালনা জেলা

**জালনা জেলা** পশ্চিম ভারতের মহারাষ্ট্র রাজ্যের একটি প্রশাসনিক জেলা। জালনা শহর জেলা সদর। জেলাটি ঔরঙ্গাবাদ বিভাগের অন্তর্গত।

## ভূগোল
জেলাটি মহারাষ্ট্রে মারাঠওয়াড়া অঞ্চলের উত্তরে - আটটি জেলার অন্যতম। এটি ঔরঙ্গাবাদ বিভাগের অংশ। জেলাটি উত্তরে জলগাঁও জেলা দ্বারা, পূর্বদিকে পার্বণী জেলা এবং বুলধানা জেলা, দক্ষিণে বীড জেলা এবং পশ্চিমে ঔরঙ্গাবাদ জেলা দ্বারা সীমাবদ্ধ।

জেলাটির আয়তন ৭৭১৮ বর্গকিলোমিটার (২৯৮০ বর্গ মাইল)। জেলার ভৌগোলিক অক্ষাংশ এবং দ্রাঘিমাংশের পরিসীমা ১৯.০১' উত্তর থেকে ২১.০৩' উত্তর এবং ৭৪.০৪'পূর্ব থেকে ৭৬.০৪'পূর্ব। মৃদু থেকে মাঝারি ঢাল সহ মোটামুটি সমতল। জেলার উত্তরাঞ্চলে রয়েছে অজন্তা ও সাতমালা পর্বতমালা।

### নদী ও হ্রদ
গোদাবরী নদী জেলার দক্ষিণ সীমানা ধরে পশ্চিম থেকে পূর্ব পর্যন্ত প্রবাহিত। গোদাবরীর অন্যতম প্রধান শাখা পূর্ণা নদীও এই জেলার মধ্য দিয়ে প্রবাহিত। দুধনা, পূর্ণার প্রধান শাখা নদী, এবং কেলনা ও গিরিজা, পূর্ণার শাখা নদী, এবং পাশাপাশি গুলতি ও কুণ্ডলিকাকে বাঁধ দিয়ে জলাধার তৈরি হয়েছে, যা জালনা শহরে জল সরবরাহ করে ।

## ইতিহাস
জালনা আগে হায়দ্রাবাদ দেশীয় রাজ্যের একটি অংশ ছিল। ১৯৪৮ সালে ভারতের স্বাধীনতার পরে এটি ঔরঙ্গাবাদ জেলার অংশ হয়ে যায়। ১৯৮১ সালের ১লা মে, বর্তমান জেলাটি ঔরঙ্গাবাদ জেলার জালনা, ভোকারদন, জাফরাবাদ ও আম্বাদ উপজেলা এবং পার্বণী জেলার পার্টুর উপজেলা নিয়ে গঠিত হয়।

## বিভাগ
মুখ্যমন্ত্রী আবদুল রেহমান আন্তুলের আমলে এই জেলা গঠিত হয়েছিল। জেলাটি দুটি উপ-বিভাগে বিভক্ত, জলনা এবং পার্তুর। এগুলি আরও আটটি তালুকায় বিভক্ত: জালনা, আম্বাদ, ভোকারদন, বদনপুর, ঘনসভাঙ্গী, পারতুর, মান্থা ও জাফরাবাদ। জেলায় মোট ৯৭০টি গ্রাম রয়েছে।

জেলায় মহারাষ্ট্র রাজ্য বিধানসভায় (বিধানসভা) পাঁচটি নির্বাচনী অঞ্চল রয়েছে:

* পার্তুর (বিধানসভার নির্বাচনী এলাকা)
* ঘনসওয়াঙ্গী(বিধানসভার নির্বাচনী এলাকা)
* জালনা (বিধানসভার নির্বাচনী এলাকা)
* বদনপুর (বিধানসভার নির্বাচনী এলাকা)
* ভোকারদান (বিধানসভার নির্বাচনী এলাকা)

## জনমিতি
২০১১ সালের জনগণনা অনুযায়ী জালনা জেলার জনসংখ্যা ১,৯৫৯,০৪৬ জন  যা প্রায় লেসোথো রাষ্ট্রের জনসংখ্যা অথবা মার্কিন যুক্তরাষ্ট্রের নিউ মেক্সিকো  রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চিক্কবল্লাপুরের স্থান ২৩৭তম। জেলায় জনসংখ্যার ঘনত্ব  । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ২১.৮৪ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯২৯ জন নারী  এবং সাক্ষরতার হার ৭৩.৬১ শতাংশ।

*

## তথ্যসূত্র

বিষয়শ্রেণী:মহারাষ্ট্রের জেলা
বিষয়শ্রেণী:জালনা জেলা
বিষয়শ্রেণী:ঔরঙ্গাবাদ বিভাগ
ভোজপুর বিমানবন্দর

**ভোজপুর বিমানবন্দর**  নেপালের প্রদেশ নং ১-এর ভোজপুর জেলার ভোজপুরে অবস্থিত একটি বেসামরিক বিমানবন্দর।

## সুযোগ-সুবিধা
বিমানবন্দরটি সমুদ্রপৃষ্ঠ থেকে  উঁচুতে অবস্থিত। এতে  দৈর্ঘ্যের একটি একক রানওয়ে আছে। বিমানবন্দরটি ভোজপুরের সাথে প্রাদেশিক রাজধানী–বিরাটনগর ও জাতীয় রাজধানী–কাঠমান্ডুর যোগাযোগ রক্ষায় গুরুত্বপূর্ণ ভূমিকা পালন করে থাকে।

## এয়ারলাইন্স এবং গন্তব্য

## আরো দেখুন
* বিরাটনগর বিমানবন্দর
* তেনজিং-হিলারী বিমানবন্দর
* ত্রিভুবন আন্তর্জাতিক বিমানবন্দর

## তথ্যসূত্র

## বহিঃসংযোগ

* 
* 

বিষয়শ্রেণী:নেপালের বিমানবন্দর
বিষয়শ্রেণী:ভোজপুর জেলা
লাহোরি মুরগি

thumb|

**লাহোরি মুরগী** () পাকিস্তানের লাহোরের একটি খাবার, যেটা বাসমতী চালের ভাতের সাথে পরিবেশন করা হয়। এটা লাহোরে পথখাবার হিশেবে বেশ জনপ্রিয়।

## রন্ধনপ্রণালী
মুরগী ভাল করে ধুয়ে রান ও বুকে দাগ কেটে নেওয়া হয় যাতে মেরিনেশনের মশলা ভেতরে ঢোকে। উপরের সব উপকরণ এক সঙ্গে মিশিয়ে মুরগী গায়ে মাখিয়ে নেয়। কমপক্ষে ৪ ঘণ্টা ফ্রিজে রেখে দেয়। বাষ্প করার কিছুসময় আগে ফ্রিজ থেকে নামিয়ে নেয়।

একটি পাতিলে স্টিমার দিয়ে পানি ফুটিয়ে নেয়। এরপর মশলাসহ মুরগিটি স্টিমার এর উপর রেখে ঢেকে দেয়। মাঝারি আচে ৩০ মিনিট ভাপে সিদ্ধ করে। পরিবেশনের ৩০ মিনিট আগে করাইতে ১/২ লিটারের মত তেল দিন। তেল ফুটে উঠলে স্টিম করা মুরগী দিয়ে অল্প আচে ক্রিস্পি করে ভেজে তুলে। উপরে ঘি ব্রাশ করে।

সবশেষে লাহোরি মুরগির সঙ্গে নান, রাইতা বা সালাদ দিয়ে পরিবেশন করা হয়

### উপকরণ
আস্ত মুরগী ১টি, লেবুর রস ২ টেবিল চামচ, টকদই  ১/৪ কাপ, টমেটো সস ২ টেবিল চামচ, আদা বাটা ১ টেবিল চামচ, রসুন বাটা ১ চা চামচ, তন্দুরী মসলা ২ টেবিল চামচ, মরিচ গুঁড়া ২ চা চামচ, গরম মশলা পাউডার ১ চা চামচ, ভাজা জিরা গুঁড়া ১চা চামচ, চাট মশলা ১ টেবিল চামচ, ঘি ১/৪ কাপ।

## তথ্যসূত্র

## বহিঃসংযোগ
* 

বিষয়শ্রেণী:লাহোরি রন্ধনশৈলী
বিষয়শ্রেণী:পাকিস্তানি মুরগির পদ
জানা স্ট্যাম্প

**জানা স্ট্যাম্প** () একজন মার্কিন হুইলচেয়ার বাস্কেটবল খেলোয়াড়।

## প্রাথমিক জীবন
স্টাম্প মার্কিন যুক্তরাষ্ট্রের কানসাসের বেলভিল শহরে জন্মগ্রহণ করেছিলেন এবং ওখানেই বড় হয়ে ওঠেন। তাঁর বাবা জেরি এবং মা ক্যাথলিন ছিলেন। ১৯৯০ সালে, তাঁর নবীন বছরের শেষ দিনে, একটি দূরঘটনা ঘটে, গাড়ির সিট বেল্ট ভেঙে যায় এবং সে পিছনে পড়ে যান, যার ফলে তিনি পক্ষাঘাতগ্রস্থ হন। তিনি যখন তাঁর স্কুলে ফিরে আসেন, তাঁকে "ইয়াং ওম্যান অব দ্য ইয়ারের" মুকুট প্রদান করা হয়েছিল।

## জীবনী
স্টাম্প বেলভিল হাই স্কুল থেকে স্নাতক পাস করার পরে, তিনি ইউনিভার্সিটি অফ ইলিনয়-এর আরবানা-চ্যাম্পেইনে একটি বাস্কেটবল স্কলারশিপ গ্রহণ করেছিলেন। তিনি ব্রডকাস্ট জার্নালিজমে ওনার্স করার সময় তিনি ডেল্টা গামার সদস্য ছিলেন। ১৯৯৫–-৯৬ মৌসুমে, মার্কিন যুক্তরাষ্ট্রের মহিলা জাতীয় হুইলচেয়ার বাস্কেটবল দলে তিনি গ্রীষ্মকালীন প্যারা অলিম্পিকসে অংশ নেওয়ার জন্য সুযোগ পেয়েছিলেন। তিনি সর্বকনিষ্ঠ খেলোয়াড় হিসাবে তাঁর দলকে ইউএসএকে একটি ব্রোঞ্জ পদক জয় করতে সহায়তা করেছিলেন। ফিরে আসার পরে, স্টাম্পকে এনসিএএ ফার্স্ট অল-টুর্নামেন্টের জন্য দলে সুযোগ দেওয়া হয়েছিল এবং সর্বাধিক উন্নত খেলোয়াড়ের পুরস্কার দেওয়াও হয়েছিল। তিনি, পামেলা বোরেলি এবং ফেমেলি লিডারশিপ পুরস্কারে ভূষিত হয়েছেন। পরের বছর, তিনি স্নাতক হওয়ার আগে চতুর্থ বর্ষের পুরস্কারও পেয়েছিলেন।

২০০৪ সালে, তিনি মার্কিন যুক্তরাষ্ট্রের মহিলাদের জাতীয় হুইলচেয়ার বাস্কেটবল দলের সদস্য হিসাবে ২০০৪ গ্রীষ্মের প্যারা অলিম্পিকসে স্বর্ণপদক জয় করেছিলেন। তিনি তাঁর ডিগ্রি নিয়ে ওয়াল্ট ডিজনি ওয়ার্ল্ড এবং ডাব্লুএমএফই-এফএম-তে কাজে সূত্রে অরল্যান্ডোতে চলে যান এবং সেখানে থাকতে শুরু করেন।

## আরও পড়ুন

## বহিঃসংযোগ
*প্যারালিম্পিক রেখাচিত্র

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:১৯৯৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:২০শ শতাব্দীর মার্কিন নারী ক্রীড়াবিদ
দাগানা জেলা

থাম্ব|ভুটান পাহাড়ি অঞ্চলে
**দাগানা জেলা** ভুটানের ২০টি জেলার একটি জেলা। এ জেলার বাসিন্দাদের অধিকাংশ জংখা ভাষায় কথা বলে। তবে সারপাং জেলার দক্ষিণ-পশ্চিমাঞ্চলে নেপালি ভাষাও মাতৃভাষা হিসাবে কথিত হয়।

## ইতিহাস
২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার  সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।

## প্রশাসনিক এলাকা
দাগানা জেলা ১৪টি গিয়োগ বা গ্রাম উন্নয়ন কমিটিতে বিভক্ত;

* ডোরোনা গিয়োগ
* ড্রুজেগাং গিয়োগ
* গিসারলিং গিয়োগ
* গোশি গিয়োগ
* কারমালিং গিয়োগ
* কানা গিয়োগ
* খেবিসা গিয়োগ
* লাজাভ গিয়োগ
* লামোয় জিংখা গিয়োগ
* নিচুলা গিয়োগ
* তাশিডিং গিয়োগ
* টসাংখা গিয়োগ
* টসেডাগং গিয়োগ
* টসেজা গিয়োগ

## আরও দেখুন
* ভুটানের জেলা
* দাগা প্রদেশ

## তথ্যসূত্র

বিষয়শ্রেণী:ভুটানের জেলা
স্টেফানি হুইলার

**স্টেফানি হুইলার** () একজন মার্কিন হুইলচেয়ার বাস্কেটবল খেলোয়াড়। তিনি দু-দুটি প্যারা অলিম্পিক দলে ছিলেন যারা স্বর্ণ পদক জিতেছিলেন। এছাড়া, ২০০৭ সালের রিও ডি জেনিরোতে, প্যারা-প্যান-আমেরিকান গেমসে স্বর্ণ পদক বিজয়ী দলে খেলেছিলেন। তিনি ইলিনয় বিশ্ববিদ্যালয় থেকে ক্যানসিওলজি বিষয়ে ডিগ্রি অর্জন করছেন এবং আলাবামা বিশ্ববিদ্যালয় থেকে ক্রীড়া শিক্ষায় ওপর ডক্টরেট নিয়ে কাজ করছেন। ২০১০ সালের হিসাবে তিনি ইলিনয় হুইলচেয়ার বাস্কেটবল দলের প্রধান দলের কোচ এবং ২০১৬ সালে রিওতে প্যারালিম্পিক গেমসে ফিরবেন কোচ হিসাবে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
চিত্রদুর্গ জেলা

**চিত্রদুর্গ জেলা**, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির জেলাসদর চিত্রদুর্গ শহরে অবস্থিত। এখানে চিত্রকালদুর্গ নামে একটি বিশাল উঁচু ছাতার আকৃতির পাহাড় রয়েছে, এই পাহাড়ের নাম অনুসারেই চিত্রদুর্গ নাম। জেলাটির ঐতিহ্য রামায়ণ ও মহাভারত কালীন। ব্রিটিশ সময়কালীন ইঙ্গ অপভ্রংশে এই জায়গাটির নাম হয় চিতলদ্রুগ। কর্নাটকে সাম্রাজ্য বিস্তার করা প্রায় সমস্ত রাজবংশই চিত্রদুর্গে শাসন করেছিলেন৷

## ভূগোল
সমগ্র জেলাটিই বেদবতী নদী এবং উত্তর-পশ্চিম দিক দিয়ে প্রবাহিত তুঙ্গভদ্রা নদীর উপত্যকায় অবস্থিত। জেলাটির উত্তর-পশ্চিম দিকে রয়েছে বেল্লারী জেলা, পশ্চিম দিকে রয়েছে দাবণগেরে জেলা, দক্ষিণ-পশ্চিম দিকে রয়েছে চিকমাগালুর জেলা, দক্ষিণ-পূর্ব দিকে রয়েছে তুমকুর জেলা এবং পূর্ব দিকে রয়েছে পাবাগাড়া তালুক (তুমকুর জেলা) ও অন্ধ্রপ্রদেশ রাজ্যের অনন্তপুর জেলা।

## জনতত্ত্ব
২০১১ খ্রিস্টাব্দে ভারতের জনগণনা অনুসারে চিত্রদুর্গ জেলার মোট জনসংখ্যা ছিল ১৬,৫৯,৪৫৬ জন, যা গিনি-বিসাউ রাষ্ট্রের  বা আমেরিকা যুক্তরাষ্ট্রের আইডাহো রাজ্যের জনসংখ্যার সমতুল্য।  ২০১১ খ্রিস্টাব্দে ভারতে মোট ৬৪০ টি জেলার মধ্যে জনসংখ্যার বিচারে এই জেলাটির স্থান ২৯৭তম;
জেলাটি জনঘনত্ব । ‌ ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ছিল ৯.৩৯ শতাংশ।  চিত্রদুর্গ জেলায় প্রতি হাজার পুরুষে নারীর সংখ্যা ৯৬৯ জন।  জেলাটির সর্বমোট সাক্ষরতার হার ৭৩.৭১ শতাংশ যেখানে পুরুষ সাক্ষরতার হার ৮১.৩৭ শতাংশ এবং নারী সাক্ষরতার হার ৬৫.৮৮ শতাংশ। 

## অর্থনীতি
২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় চিত্রদুর্গ জেলাটিকে ভারতের ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে।  এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে চিত্রদুর্গ অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।

## তথ্যসূত্র

বিষয়শ্রেণী:কর্ণাটকের জেলা
বিষয়শ্রেণী:চিত্রদুর্গ জেলা
অলানা নিকোলস

**অলানা নিকোলস** () একজন মার্কিন হুইলচেয়ার বাস্কেটবল খেলোয়াড় এবং স্কিয়ার।

## জীবনী
অলানা বহুবার বার তাঁর দেশের হয়ে স্কিয়ার হিসাবে প্রতিনিধিত্বব করেছিলেন, তাঁর মধ্যে আছে ২০১১ সালের আইপিসি আলপাইন স্কাইং ওয়ার্ল্ড চ্যাম্পিয়নশিপ। তিনি প্রথম স্কিয়ার ছিলেন যিনি সিটিং মহিলাদের ডাউনহিল রেস এবং সুপার জি রেস শেষ করেন। তিনি স্লালম এবং জায়ান্ট স্লালম শেষ করতে পারা তৃতীয় স্কাইর ছিলেন।

## প্রধান সাফল্য
* ২০০৮: বেইজিং, চিন- প্যারালিম্পিক গেমস, মার্কিন হুইলচেয়ার বাস্কেটবল দলগত - স্বর্ণপদক।
* ২০১০: ভ্যানকুভার, কানাডা- সিটিং মহিলাদের ডাউনহিল রেস- স্বর্ণপদক।
* ২০১০: ভ্যানকুভার, কানাডা- সিটিং মহিলাদের জায়ান্ট স্লালম- স্বর্ণপদক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:আলাবামা বিশ্ববিদ্যালয়ের প্রাক্তন শিক্ষার্থী
শাফকাত রানা

**শাফকাত রানা** (; জন্ম: ১০ আগস্ট, ১৯৪৩) তৎকালীন ব্রিটিশ ভারতের পাঞ্জাব প্রদেশের শিমলা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬—এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।

## প্রথম-শ্রেণীর ক্রিকেট
১৯৫৯-৬০ মৌসুম থেকে ১৯৭৮-৭৯ মৌসুম পর্যন্ত শাফকাত রানা’র প্রথম-শ্রেণীর খেলোয়াড়ী জীবন চলমান ছিল। অত্যন্ত ভালোমানের ডানহাতি ব্যাটসম্যান হিসেবে নিজের পরিচিতি ঘটিয়েছিলেন শাফকাত রানা। ড্রাইভ ও কাটে বেশ পারদর্শিতা দেখিয়েছেন।

১৯৫৯-৬০ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন। ১৯৭৮-৭৯ মৌসুমে সর্বশেষ প্রথম-শ্রেণীর খেলায় অংশ নেন। ১৯৬৮-৬৯ মৌসুমে লাহোরে অনুষ্ঠিত কায়েদ-ই-আজম ট্রফি প্রতিযোগিতায় সারগোদার বিপক্ষে লাহোর দলের সদস্যরূপে ব্যক্তিগত সর্বোচ্চ ১৭৪ রানের ইনিংস খেলেছিলেন। এ পর্যায়ে চতুর্থ উইকেট জুটিতে ওয়াকার আহমেদের সাথে ৩৩০ রান সংগ্রহ করেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন শাফকাত রানা। ২৪ অক্টোবর, ১৯৬৪ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৬৯ তারিখে ঢাকায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ছয় বছরের অধিক সময় নিয়ে তাকে পাঁচের অধিক টেস্টে খেলানো হয়নি। খেলোয়াড়ী জীবনের উল্লেখযোগ্য দিক ছিল ১৯৬৯-৭০ মৌসুমে নিউজিল্যান্ডের বিপক্ষে লাহোরে অনুষ্ঠিত তৃতীয় টেস্টে ব্যক্তিগত সেরা ৯৫ রানের ইনিংস খেলা। এ পর্যায়ে তার দল মাত্র ১৬৭ রান তুলতে পেরেছিল। এছাড়াও, দাঙ্গার কারণে পরিত্যক্ত হওয়া ঢাকা টেস্টে তিনি ৬৫ রান তুলেছিলেন।

১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। ১৮.২০ গড়ে ১৮২ রান সংগ্রহ করেন ও কোন টেস্টে তাকে খেলানো হয়নি। এরপর, ১৯৭১ সালে দলের সাথে পুনরায় ইংল্যান্ড সফর করেন। ১৭.৫৩ গড়ে ২২৮ রান তুলেন। এ সফরেও টেস্টবিহীন অবস্থায় শেষ করেন।

## তথ্যসূত্র

## আরও দেখুন
* আসিফ ইকবাল
* আনোয়ার হোসেন
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ঈগলেটসের ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:লাহোর এ-এর ক্রিকেটার
বিষয়শ্রেণী:লাহোর গ্রীনসের ক্রিকেটার
বিষয়শ্রেণী:শিমলার ব্যক্তি
বিষয়শ্রেণী:পাঞ্জাবি ব্যক্তি
পিংকেল

পিংকেল এক ধরনের সসেজ যা জার্মানির উত্তরে প্রচলিত। এটি হ'ল সসেজের ধরন যা কেবল মাংসই রাখে না, পাশাপাশি মাংসহীন উপাদান রয়েছে। পিনকেলে বেকন, ওট বা বার্লি এর গ্রোট, গরুর মাংস স্যুট, শূকর লার্ড, পেঁয়াজ, লবণ, মরিচ এবং অন্যান্য মশলা রয়েছে। এর সঠিক রচনাটি পরিবর্তিত হয়। এটি এমন এক ধরনের সসেজ যা সাধারণত রান্না করা পরিবেশন করা হয়, কোনও একরকম বাঁধাকপি সহ। শীতকালীন মাসগুলিতে মোসলি এটিটোপ-এ ব্যবহার করা যেতে পারে। পিনকেল হ'ল ধূমপানযুক্ত সসেজ। এটি মূলত উত্তর-পশ্চিম জার্মানি, বিশেষত ওল্ডেনবার্গ, ব্রেমেন এবং ওসনব্রাকের আশেপাশের অঞ্চলের পাশাপাশি পূর্ব ফ্রিসিয়া এবং ফ্রিজল্যান্ডে খাওয়া হয়.
থাম্ব|Sliced ''pinkel''.
[থাম্ব|[Grünkohl with (sweet) roast potatoes, Pinkel, Kochwurst, Kassler, and bacon.]]

## তথ্যসূত্র

বিষয়শ্রেণী:রান্না
বাংলাদেশ সরকারি মুদ্রণালয়

**বাংলাদেশ সরকারি মুদ্রণালয়** বা **বাংলাদেশ গভর্নমেন্ট প্রেস** (সংক্ষেপে **বি.জি. প্রেস**) বাংলাদেশ সরকারের একটি প্রাতিষ্ঠানিক ছাপাখানা। এটি বি.জি. প্রেস নামেও পরিচিত। এই প্রেস সরকারের যাবতীয় গুরুত্বপূর্ণ মুদ্রণ কাজ, যেমন- বাজেট, প্রতিবেদন, কর্মসূচী, আইন, লিফলেট, পোস্টার, আদেশপত্র, অর্থনৈতিক সমীক্ষা, সাময়িকী, ফরম (স্ট্যান্ডার্ড ও নন-স্ট্যান্ডার্ড), ডিও প্যাড, ডিও খাম, দাওয়াতপত্র এবং ভৌগোলিক ও রাজনৈতিক পট পরিবর্তনে পুনর্গঠন সংক্রান্ত অবকাঠামো, মানবশক্তি, প্রযুক্তি ও উৎপাদন বিষয়ে মুদ্রণ ও প্রকাশনার কাজ করে থাকে। উক্ত প্রেস আদালতের রায় এবং আইনি মামলা মুদ্রণের জন্য দায়বদ্ধ।

## ইতিহাস
বাংলাদেশ গভর্নমেন্ট শুরুতে ইস্ট বেঙ্গল গভর্নমেন্ট প্রেস হিসাবে কলকাতায় প্রতিষ্ঠিত হয়েছিল। ১৯৪৭ সালে ভারত বিভাগের পর স্বাধীন রাষ্ট্রের ছাপাখানা হিসেবে কলকাতার বেঙ্গল গভর্নমেন্ট প্রেসের কিছু মুদ্রণ যন্ত্র ও জনবলসহ নাজিমউদ্দীন সড়কস্থ ঢাকা কেন্দ্রীয় কারাগারের অভ্যন্তরে পূর্ব বঙ্গ সরকারি মুদ্রণালয় স্থাপন করা হয়েছিল। পরবর্তীতে ১৯৫৩ সালে বর্তমান অবস্থানে অর্থাৎ ঢাকার তেজগাঁও শিল্পাঞ্চল এলাকায় উক্ত প্রেসকে পুনরায় স্থায়ীভাবে স্থানান্তর করা হয়েছিল এবং এর নামকরণ করা হয়েছিল পূর্ব পাকিস্তান সরকারি মুদ্রণালয়। বাংলাদেশের স্বাধীনতার পরে পূর্ব পাকিস্তান সরকারি মুদ্রণালয়, বাংলাদেশ সরকারি মুদ্রণালয়ে পরিণত হয়।

২০১২ সালে বি.জি. প্রেস দ্বারা মুদ্রিত অনুরূপ জাল চেক ব্যবহার করে এক প্রতারক চক্র ১১ কোটি টাকা আত্মসাৎ করেছিল। ২০১৪ সালের ডিসেম্বরে বিডিনিউজ টোয়েন্টিফোর ডটকম জানিয়েছিল যে, প্রিন্টিং প্রেসটিতে সুরক্ষা ব্যবস্থা অ-পর্যাপ্ত ছিল। বাংলাদেশ সিভিল সার্ভিস পরীক্ষাসহ জাতীয় পরীক্ষার প্রশ্ন ফাঁসের পরে প্রেসের নিরাপত্তা নিয়ে কিছুটা উদ্বেগ দেখা দিয়েছিল। ২০১৬ সালের জুনে প্রেসের একজন কর্মচারী এইচ.এস.সি. পরীক্ষার প্রশ্নপত্র মুখস্থ করে সেগুলি বিক্রির চেষ্টা করেছিলেন। এ ঘটনায় তাকে সহ আরও ৯ জনকে গ্রেপ্তার করা হয়েছিল।

## তথ্যসূত্র

বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭১-এ প্রতিষ্ঠিত সরকারি সংস্থা
ন্যাশনাল ইনস্টিটিউট অব ল্যাবরেটরি মেডিসিন অ্যান্ড রেফারেল সেন্টার

**ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার** বাংলাদেশের ঢাকায় অবস্থিত রোগনির্ণায়ক পরীক্ষার জাতীয় প্রতিষ্ঠান ও অভিনির্দেশক কেন্দ্র।

## সূচনা
বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে  ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে  ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে।

## জনকাঠামো
প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন।

## প্রতিষ্ঠানের উদ্দেশ্য
এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক  শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে।

## বিভাগ

## সুবিধাসমূহ
কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে।

## তথ্যসূত্র

বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:২০১০-এ প্রতিষ্ঠিত সরকারি সংস্থা
বিষয়শ্রেণী:ঢাকার হাসপাতাল
বিষয়শ্রেণী:ঢাকা ভিত্তিক সংগঠন
আল ইসাবা ফি তাময়িজ আল সাহাবা

**আল-ইসাবাহ ফাই তমাইজ আল সাহাবাহ** (আরবী : الأصباح في تامز الصحابة, *সঙ্গীদের সান্নিধ্যে সকাল*) ইবনে হাজার আল আসকালানীর বহুবিধ তাফসীর সুন্নি হাদীস সংগ্রহ গ্রন্থ। মুহাম্মদ যুগের সাহাবীদের ইতিহাস বর্ণনা করার জন্য পরিচিত এই বইটি। এই বইটিতে মুহাম্মদের জীবনী, মুহাম্মদের সাহাবাদের জীবনী, মুহাম্মাদের সমস্ত স্ত্রীদের জীবনী এবং তাবিউন জীবনী অন্তর্ভুক্ত রয়েছে।

## ইতিহাস
ইবনে হাজার আসক্বালানী ১৪ শতাব্দীতে আল-ইসাবাহ লিখেছিলেন, তবে এই বইটি প্রকাশিত হয়েছে ১৮৫৬-১৮৭৩ খ্রিষ্টাব্দে। তৎকালীন আরব ইতিহাস, আরবীয় ভূগোলের পরিচয় এখানে করিয়ে দেওয়া হয়েছে। এই বইয়ের লেখক ইসলামী ইতিহাসের অনেকগুলো সূত্রসহ বই লিখেছেন, সুতরাং সেই স্তর অনুসারে এই সংগ্রহশালা বইটিও জনপ্রিয় হয়েছে।

## ভাষা
যদিও এই বইটি আরবি ভাষায় লেখা হয়েছে কিন্তু ইবনে হাজার একজন মিশরীয় ছিলেন। তবে আরবি ভাষা ইসলামী অধ্যয়নের জন্য খুব জনপ্রিয় ছিলো। এইজন্য বইটি জনপ্রিয় হয়ে উঠুক এই প্রত্যাশায় আরবি ভাষায় বইটি লেখা হয়েছে। এই বইটি বিশ্বের সর্বত্রই পড়া হচ্ছে। 

## জনপ্রিয়তা
এই বইটি এখন খুব জনপ্রিয় কারণ এই বইটি ইসলামি ইতিহাস ও সেই সময়ের ঘটনার উল্লেখের ক্ষেত্রে সূত্র হিসেবে ব্যবহার করা হয়। এই বইটিতে অনেক তথ্য এবং উদ্ধৃতি এবং সূত্র বই এবং ইতিহাস রয়েছে। আজকাল এই বইটি একটি উল্লেখযোগ্যতা এবং উদ্ধৃতি বই হিসেবে ব্যবহার করা হচ্ছে।

## তথ্যসূত্র

বিষয়শ্রেণী:১৫শ শতাব্দীর বই
বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
নৌ পুলিশ (বাংলাদেশ)

**নৌ পুলিশ** বাংলাদেশের অভ্যন্তরীণ নদী পথে চোরাচালান, দস্যুতা ও চাঁদাবাজিসহ সব ধরনের অপরাধ নিয়ন্ত্রণ ও নদীর সম্পদ রক্ষায় নিয়োজিত বাংলাদেশ পুলিশের একটি বিশেষ ইউনিট। নৌ পুলিশের প্রধান হিসাবে রয়েছেন অতিরিক্ত মহাপুলিশ পরিদর্শক মো: শফিকুল ইসলাম।

## ইতিহাস
২০১৩ সালের ১২ নভেম্বর নৌ পুলিশ প্রতিষ্ঠিত হয়। এটি বাংলাদেশ পুলিশের উপ-মহাপরিদর্শকের অধীনে ৭৪৭ জন কর্মী নিয়ে এটি যাত্রা শুরু হয়েছিল। ২০১০ সালের ২০ জুলাই ঢাকার মিরপুরে নৌ পুলিশের প্রথম ক্যাম্প প্রতিষ্ঠিত হয়। এর আগে ২০০৬ সালে বাংলাদেশ সরকার ঢাকা শহরের পাঁচটি অপরাধপ্রবণ স্থানের জন্য নৌ পুলিশ ক্যাম্পের অনুমোদন করে। ২০১৯ সালের জুন, নৌ পুলিশ রাজশাহী জেলায় কার্যক্রম শুরু করে।

## তথ্যসূত্র

বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:২০১৩-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের পুলিশ ইউনিট
ডেইলি মাউন্টেন ঈগল

***ডেইলি মাউন্টেন ঈগল*** একটি দৈনিক পত্রিকা যা  জাসপার, আলাবামা অঞ্চলভিত্তিক পরিষেবা দিয়ে থাকে। কাগজটি ওয়ালস সংবাদপত্রের মালিকানাধীন এবং স্থানীয়ভাবে পরিচালিত হয়। এটি কেবলমাত্র দুটি কর্পোরেশন কাগজের মধ্যে একটি যা আশেপাশের অঞ্চলে (*[[দ্য বার্মিংহাম নিউজ|দ্য বার্মিংহাম নিউজের]]* পাশাপাশি) স্থানীয়দের তথ্য সরবরাহ করে।

## ইতিহাস
ডেইলি মাউন্টেন ঈগল প্রথম দিকে ১৮৭২ সালে মাউন্টেন ঈগল নামে প্রতিষ্ঠিত হয়েছিল এবং সাপ্তাহিকভাবে প্রকাশিত হয়েছিল। প্রাক্তন সম্পাদক স্কিপ টাকারের মতে, একজন বুদ্ধিমান প্রথম প্রেসটি দিয়েছিলেন এবং একটি রসিকতা থেকে পত্রিকাটির নামকরণ করা হয় - "কেবল একটি ঈগল সংবাদ সরবরাহ করতে পারে।" ১৯৬০ সালে, পত্রিকাটির নাম পরিবর্তন করে ডেইলি মাউন্টেন ঈগল রাখা হয়  এবং পরিবর্তিত হয়ে দৈনিক প্রকাশিত হতে থাকে।

মার্চ ২০১৬ সালের আগে, টুইটার হ্যান্ডেল *ডেইলিমনটেল* একটি বেনামি ইমপোস্টার সাইট হিসাবে পরিচালিত হয়েছিল, তবে অপারেটররা এটিকে বন্ধ করে দেয়, তথাকথিত বহিষ্কার হওয়া এড়াতে পরে অবশ্য খুব শীঘ্রই তিনি একটি কলামে নিজেকে বহিষ্কার করছিলেন।

ওয়াকার কাউন্টির বাসিন্দা এবং ২০ বছর বয়সী প্রবীণ সাংবাদিক জেমস ফিলিপস এপ্রিল ২০১৬ সালে ডেইলি মাউন্টেন ঈগলের প্রকাশক হিসাবে মনোনীত হন। 

## তথ্যসূত্র

## বহিঃসংযোগ
* http://mountaineagle.com/ 
*https://www.worldcat.org/title/people-and-things-from-the-walker-county-alabama-mountain-eagle/oclc/879284148&referer=brief_results

বিষয়শ্রেণী:আলাবামার সংবাদপত্র
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:১৮৭২-এ প্রতিষ্ঠিত প্রকাশনা
বিষয়শ্রেণী:১৮৭২-এ আলাবামায় প্রতিষ্ঠিত
হাবেরী জেলা

**হাবেরী জেলা** হলো দক্ষিণ ভারতে অবস্থিত কর্ণাটক রাজ্যের মধ্যস্থলে অবস্থিত একটি জেলা৷ এটি৷ হাবেরী জেলাটি পর্যটকদের খুব প্রিয় এবং এখানে পর্যটন ক্ষেত্রে একাধিক উন্নতিসাধনের কাজ চলছে৷  ২০১১ খ্রিস্টাব্দ অনুসারে জেলাটির ২০.৭৮ শতাংশ লোক শহরবাসী৷

## পর্যটন
হাবেরী জেলার কিছু পর্যটক আকর্ষণের স্থান হলো:

* ঈরশাদ আলি বাবার দরগা
* রাণীবেন্নুর বন্যপ্রাণী অভয়ারণ্য 
* সিদ্ধেশ্বর মন্দির 
* গলগেশ্বর মন্দির, গলগনাথ
* কাগিনেলের মন্দিরসমূহ (কনকদাস)
* হোল-আনবেরী মন্দির
* কেদারমণ্ডলগি অঞ্জনেয়স্বামী মন্দির
* মৈলারা লিঙ্গেশ্বর মন্দির গুত্তলার নিকট
* উৎসব রক গার্ডেন - এককালীন ভাস্কর্য উদ্যান

হাবেরীর গির্জাসমূহ

* *সেন্ট আন্নে গির্জা* হানগল রোড, ভারতীনগর, হাবেরী
* *সেন্ট জেমস গির্জা*, গুত্তলা
* রাণীবেন্নুর গির্জা

কাগিনেলের মন্দিরসমূহ

* কাগিনেলে মহাসংস্থান কনক গুরুপীঠ
* হান্দিগনুর
* রাণীবেন্নুর বন্যপ্রাণী অভয়ারণ্য 
* হোম্বান্ন বাবি আক্কিয়ালুর গ্রাম
* সাতেনহাল্লি শতেংশ (অঞ্জনেয়) মন্দিরটি হীরেকেরুর তালুকে হাবেরী শহর থেকে ৩০ কিলোমিটার ও রাণীবেন্নুর শহর থেকে ৪০ কিলোমিটার দূরে অবস্থিত৷

## ভূগোল
হাবেরী জেলাটি কর্ণাটক রাজ্যের মোটামুটি মধ্যস্থলে অবস্থিত এবং জেলাটির জেলাসদর শহর থেকে উত্তরে বিদার এবং দক্ষিণে কোল্লেগল বা চামরাজনগর শহর দুটি দূরত্ব প্রায় একই। জেলাটিতে মোট আটটি তালুক রয়েছে সেগুলি হল যথাক্রমে:
* রাণীবেন্নুর,
* হাবেরী,
* হানগল,
* ব্যাড়গি,
* হীরেকেরুর,
* শিগগাঁও,
* সাবানুর এবং
* রত্তিহাল্লি
জেলাটির উত্তর দিকে রয়েছে ধারওয়াড় জেলা, উত্তর পূর্ব দিকে রয়েছে গদাগ জেলা, পূর্ব দিকে রয়েছে বেল্লারী জেলা, দক্ষিণ-পূর্ব দিকে রয়েছে দাবণগেরে জেলা, দক্ষিণ পশ্চিম দিকে রয়েছে শিবমোগ্গা জেলা এবং পশ্চিম দিকে রয়েছে উত্তর কন্নড় জেলা। হাবেরী জেলাটির সহিত অন্য কোন রাজ্যের সীমাবণ্টন নেই। পূর্বতন ধারওয়াড় জেলা থেকে দক্ষিণাংশ পৃথক করে ২৪শে আগস্ট ২৯৯৭ খ্রিস্টাব্দে নতুন হাবেরী জেলা গঠন করা হয়। হাবেরী বেঙ্গালুরু থেকে ৩৩৫ কিলোমিটার উত্তর-পশ্চিমে অবস্থিত৷

হাবেরী শহরটি এই জেলার প্রশাসনিক দপ্তর হলেও রাণীবেন্নুর শহর জেলাটির বৃহত্তম এবং ব্যবসায়িক কেন্দ্র।

## জনতত্ত্ব

২০১১ খ্রিস্টাব্দে ভারতের জনগণনা অনুসারে হাবেরী জেলার মোট জনসংখ্যা  ১৫,৯৭,৬৬৮ জন, যা গিনি-বিসাউ রাষ্ট্রের  বা আমেরিকা যুক্তরাষ্ট্রের আইডাহো রাজ্যে জনসংখ্যার সমতুল্য।  ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলাটি ৩১২ নম্বর স্থান দখল করেছে। জেলাটির জনঘনত্ব ।  ২০০১ থেকে ২০১১ খ্রিস্টাব্দের মধ্যে এই জেলাটি জনসংখ্যা বৃদ্ধির হার ছিল  ১১.০৮ শতাংশ।  হাবেরী জেলাতে প্রতি হাজার পুরুষে ৯৫১ জন নারী বাস করেন।  জেলা টি সর্বমোট সাক্ষরতার হার ৭৭.৪০ শতাংশ যেখানে পুরুষ সাক্ষরতার হার ৮৪.০০ শতাংশ এবং নারী সাক্ষরতার হার ৭০.৪৬ শতাংশ। 

## তথ্যসূত্র

বিষয়শ্রেণী:কর্ণাটকের জেলা
বিষয়শ্রেণী:হাবেরী জেলা
বিষয়শ্রেণী:কর্ণাটকের ইতিহাস
বিশ্বেশ্বরপ্রসাদ কোইরালা

**বিশ্বেশ্বরপ্রসাদ কোইরালা** (; ৮ সেপ্টেম্বর ১৯১৪–২১ জুলাই ১৯৮২) ছিলেন একজন নেপালি লেখক ও রাজনীতিবিদ। তিনি ১৯৫৯ থেকে ১৯৬০ সাল পর্যন্ত নেপালের প্রধানমন্ত্রী হিসেবে দায়িত্ব পালন করেন। এছাড়াও, তিনি দীর্ঘদিন নেপালি কংগ্রেস নামক একটি রাজনৈতিক দলের নেতৃত্ব প্রদান করেন।

বিশ্বেশ্বর ছিলেন নেপালের প্রথম গণতান্ত্রিকভাবে নির্বাচিত প্রধানমন্ত্রী। তিনি মাত্র ১৮ মাস প্রধানমন্ত্রী হিসেবে দায়িত্ব পালন করেন এবং এরপর রাজা মহেন্দ্রের নির্দেশে পদচ্যুত ও কারাবন্দি হন। এরপর তার বাকী জীবনের বেশিরভাগ সময়ই কেটেছে কারাগারে বা নির্বাসনে।

## প্রারম্ভিক জীবন
মহাত্মা গান্ধীর একনিষ্ঠ সমর্থক কৃষ্ণপ্রসাদ কোইরালার দ্বিতীয় পুত্র বিশ্বেশ্বরপ্রসাদ কোইরালার শৈশব কেটেছে তৎকালীন ব্রিটিশ ভারতের বারাণসীতে। ১৪ বছর বয়সে তিনি তার পিতার প্রতিষ্ঠিত একটি স্কুলে ভর্তি হন। পরবর্তীকালে তিনি হরিশচন্দ্র স্কুলে ভর্তি হন। সেখানে নবম শ্রেণিতে অধ্যায়নকালে তিনি লেখালেখি শুরু করেন।

১৯৩০ সালে ব্রিটিশ রাজ বিশ্বেশ্বর এবং তার ভাই মাতৃকা প্রসাদ কোইরালার বিরুদ্ধে সন্ত্রাসীদের সাথে যোগাযোগ করার অভিযোগ আনে। এ অভিযোগে তাদের গ্রেপ্তার করা হয় এবং তিন মাস পর তারা মুক্তি পান। এ কারণে বিশ্বেশ্বর তার পিতার ইচ্ছা অনুযায়ী কলকাতার স্কটিশ চার্চ কলেজে ভর্তি হন। কিন্তু, ১৯৩০ সালের শেষের দিকে তিনি কলেজ ছেড়ে বেনারসে ফিরে আসেন। ১৯৩২ সালে তিনি উচ্চ মাধ্যমিক স্তরের পড়াশোনা শেষ করেন। এরপর তার বাবা তাকে আবারো স্কটিশ চার্চ কলেজে ভর্তি হতে জোর দেওয়ায় তিনি দ্বিতীয়বারের মতো তিনি কলেজে ভর্তি হন। কিন্তু কিছুদিনের মধ্যেই তিনি তা ছেড়ে দিয়ে বেনারসে ফিরে যান। ১৯৩৪ সালে তিনি বেনারস হিন্দু বিশ্ববিদ্যালয় থেকে অর্থনীতি ও রাজনীতিতে স্নাতক ডিগ্রি অর্জন করেন। এরপর ১৯৩৭ সালে তিনি কলকাতা বিশ্ববিদ্যালয় থেকে আইন বিষয়ে ডিগ্রি অর্জন করেন। তারপর দার্জিলিং-এ বেশ কয়েক বছর তিনি এ পেশায় নিয়োজিত ছিলেন।

ছাত্র অবস্থায়ই তিনি ভারতের জাতীয়তাবাদী আন্দোলনে জড়িয়ে পড়েন। ১৯৩৪ সালে তিনি ভারতীয় জাতীয় কংগ্রেসে যোগ দেন। দ্বিতীয় বিশ্বযুদ্ধের সময় ব্রিটিশরা তাকে ধানবাদে দুই বছরের (১৯৪২-১৯৪৪) জন্য অন্তরীণ করে রেখেছিল।

## আরো দেখুন
* নেপালি সাহিত্য
* সুশীল কৈরালা

## তথ্যসূত্র

## বহিঃসংযোগ

* 
*

বিষয়শ্রেণী:১৯১৪-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:কোইরালা পরিবার
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:নেপালের প্রধানমন্ত্রী
বিষয়শ্রেণী:নেপালি ঔপন্যাসিক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর নেপালি লেখক
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:বাহুন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:নেপালি হিন্দু
বিষয়শ্রেণী:নেপালি পুরুষ ঔপন্যাসিক
বিষয়শ্রেণী:নেপালি রাজনৈতিক দলের প্রতিষ্ঠাতা
বিষয়শ্রেণী:নেপালি বিপ্লবী
বিষয়শ্রেণী:বারাণসীর রাজনীতিবিদ
বিষয়শ্রেণী:নেপালি ছোটগল্পকার
সার্পাং জেলা

**সার্পাং জেলা** ভুটানের ২০টি জেলার একটি জেলা। এটি ভুটানের জনবহুল জেলাগুলোর একটি। এটি গেইলেগফুং নামেও পরিচিত।

## ইতিহাস
২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।

## ভূগোল
সার্পাং জেলার আয়তন ১,৯৪৬ বর্গকিলোমিটার। এর পূর্বে ঝেমগাং জেলা, উত্তরে ত্রোংসা জেলা, পশ্চিমে ওয়াংদুয়ে ফ্রোদাং, সিরাং ও দাগানা জেলা এবং দক্ষিণ আন্তর্জাতিক সীমানা, সীমান্তের উপারে ভারতের আসাম রাজ্য।

## ভাষা
সার্পাং জেলার আধিপত্যবাদী ভাষা নেপালি, ভিন্ন-ভিন্ন লৌতশম্পা সম্প্রদায় দ্বারা কথিত একটি ইন্দো-ইউরোপীয় ভাষা। জেলার উত্তর-পূর্বাঞ্চলীয় অঞ্চলে পূর্ব বদিশ খেং ভাষাও কথা বলে।

## প্রশাসনিক বিন্যাস
সার্পাং জেলা ১২টি গিয়োগে বিভক্ত;

* চুজাগং গিয়োগ
* চুদজোম গিয়োগ
* দেকিলিং গিয়োগ
* গেকিলিং গিয়োগ
* জেলেফু গিয়োগ
* জিগমেচোলিং গিয়োগ
* সামতেনলিং গিয়োগ
* সেঙ্গহে গিয়োগ
* সেরঝং গিয়োগ
* শোম্পাংখা গিয়োগ
* তারেয়থং গিয়োগ
* উমলিং গিয়োগ

## আরও দেখুন
* ভুটানের জেলা
* ট্রোঙ্গসা প্রদেশ

## তথ্যসূত্র

বিষয়শ্রেণী:ভুটানের জেলা
জাতীয় যুব উন্নয়ন ইনস্টিটিউট

**জাতীয় যুব উন্নয়ন ইনস্টিটিউট** মূলত যুব সমাজের উন্নয়নের উদ্দেশে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান। ঢাকা বিভাগের ঢাকা জেলার অন্তর্গত সাভার উপজেলাধীন আশুলিয়া থানার পাথালিয়া ইউনিয়নে ঢাকা আরিচা মহাসড়কের ডেইরী ফার্ম গেইট (কেন্দ্রীয় গো-প্রজনন ও দুগ্ধ খামার) সংলগ্ন স্থানে প্রতিষ্ঠানটির অবস্থান।

## ইতিহাস
জাতীয় যুব উন্নয়ন ইনস্টিটিউট ১৯৯৮ সালে প্রতিষ্ঠিত হয়। ২০১৭ সালের ফেব্রুয়ারিতে শেখ হাসিনা জাতীয় যুব উন্নয়ন কেন্দ্রকে ইনস্টিটিউট করার সিদ্ধান্ত নেওয়া হয় ও এলক্ষ্যে শেখ হাসিনা জাতীয় যুব উন্নয়ন ইনস্টিটিউট-২০১৭ আইনের খসড়ার অনুমোদন দেয় মন্ত্রিপরিষদ। কেন্দ্রটি একটি নির্বাহী পরিষদ দ্বারা পরিচালিত হয়। এটি যুব ও ক্রীড়া মন্ত্রণালয়ের যুব উন্নয়ন অধিদফতরের আওতাধীন।

২০২৪ সালে আওয়ামী লীগ সরকার পতনের পর শেখ হাসিনা জাতীয় যুব উন্নয়ন ইনস্টিটিউটের নাম পরিবর্তন করে জাতীয় যুব উন্নয়ন ইনস্টিটিউট রাখা হয়েছে।

## কার্যক্রম
* যুবদের প্রশিক্ষণ প্রদান।
* নিয়মিত গবেষণা কার্যক্রম পরিচালনা করা।
* নিয়মিত প্রকাশনা কার্যক্রম পরিচালনা করা।
* সচিত্র প্রতিবেদন (ডকুমেন্টরি) বা ফিল্ম তৈরি।
* জাতীয় যুব বিনিময় কর্মসূচি।
* কর্মকর্তা ও যুব সংঘটকগণের দক্ষতা বৃদ্ধিমূলক কার্যক্রম পরিচালনা করা।
* কম্পিউটার ল্যাব স্থাপন ও প্রশিক্ষণ প্রদান।
* যুব সমাবেশ করা।
* সফল যুবদের স্বীকৃতি ও পুরস্কার প্রদান।
* খেলাধুলা ও সাংস্কৃতিক কর্মকাণ্ডের আয়োজন করা।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের গবেষণা প্রতিষ্ঠান‎
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮৮-এ বাংলাদেশে প্রতিষ্ঠিত
বিষয়শ্রেণী:সাভার ভিত্তিক সংগঠন
বিষয়শ্রেণী:১৯৮৮-এ প্রতিষ্ঠিত সরকারি সংস্থা
বিষয়শ্রেণী:১৯৯৮-এ বাংলাদেশে প্রতিষ্ঠিত
থিম্ফু জেলা

**থিম্ফু জেলা** ভুটানের একটি জেলা। এটি ভুটানের ২০টি জেলার অন্যতম জনবহুল জেলা। জেলার প্রধান শহর ও সদরদপ্তর থিম্ফু। থিম্ফু ভুটানের জাতীয় রাজধানী।
## ভূগোল
থিম্ফু জেলার আয়তন ২০৬৭ বর্গকিলোমিটার। এর উত্তরে চীনের সাথে আন্তর্জাতিক সীমান্ত রয়েছে, পূর্বে গাসা, পুনাখা ও ওয়াংদুয়ে ফ্রোদাং জেলা, দক্ষিণে দাগানা ও চুখা জেলা, পশ্চিমে চুখা ও পারো জেলা অবস্থিত।

## প্রশাসনিক বিন্যাস
থিম্ফু জেলা ৮টি গিয়োগ এবং একটি শহর (থিম্ফু) নিয়ে গঠিত। 
* চান গিয়োগ
* দাগালা গিয়োগ
* জ্ঞানিয়েখা গিয়োগ
* লিংঝি গিয়োগ
* মেওয়াং গিয়োগ
* নারো গিয়োগ
* সোই গিয়োগ

এছাড়া লিংঝি, সোই ও নারো গিয়োগ নিয়ে লিংঝি ডংখাগ (উপজেলা) গঠিত। এটি জেলার একমাত্র উপজেলা। বাকি গিয়োগগুলো সরাসরি জেলার অধীন।

## জনসংখ্যা
২০০৫ সালে থিম্ফু জেলার জনসংখ্যা ছিল ৯৮,৬৭৬ জন। ২০১৭ সালে জনসংখ্যা বৃদ্ধি পেয়ে হয় ১৩৮,৭৩৬ জন। জনসংখ্যার ঘনত্ব প্রতি বর্গকিলোমিটারে ৬৭.১ জন।

## ভাষা
জেলার প্রধান ভাষা হচ্ছেন জংখা; তবে, রাজধানীতে ভুটানের প্রায় প্রতিটি ভাষা মুখোমুখি হতে পারে।

## তথ্যসূত্র

বিষয়শ্রেণী:ভুটানের জেলা